turjo4nis/wikipedia-bn-dump-20250701 huggingface dataset:
চেন লিটিং

চেন লিটিং (; ২০ অক্টোবর ১৯১০ - ২৭ আগস্ট ২০১৩) ছিলেন একজন চীনা নাট্যকার, নাটক ও চলচ্চিত্র পরিচালক, চিত্রনাট্যকার এবং চলচ্চিত্র তাত্ত্বিক। তিনি শি ডংশান, কাই চুশেং এবং ঝেং জুনলির সাথে প্রাক-কমিউনিস্ট চীনের অন্যতম বিশিষ্ট চলচ্চিত্র পরিচালক এবং চিত্রনাট্যকার ছিলেন। তার সবচেয়ে বিখ্যাত চলচ্চিত্র ছিল উইমেন সাইড বাই সাইড (১৯৪৯)।

চেন একটি শিশু হিসাবে পরিত্যক্ত হয়েছিল এবং তারপরে শৈশবকালে পালক বাবা-মা উভয়কেই হারিয়েছিল।চলচ্চিত্র পরিচালক হওয়ার আগে চেন মূলত নাটকে কাজ করতেন। তার দেশাত্মবোধক নাটক পুট ডাউন ইওর হুইপ ছিল অত্যন্ত প্রভাবশালী এবং চীনে জাপানি আগ্রাসনের সময়অগণিত বার প্রদর্শিত হয়েছিল।যুদ্ধের সময় তিনি কিউ ইউয়ান নাটকের একটি বিখ্যাত মঞ্চ তৈরি করেছিলেন এবং চলচ্চিত্র তত্ত্বের উপর প্রথম চীনা বইগুলির মধ্যে একটি লিখেছিলেন।

১৯৫০ এর দশকের গোড়ার দিকে, রাজনৈতিক কারণে চীন সরকার কর্তৃক চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল। নৈতিক কারণে পিআরসি সরকার দ্বারা চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল। সাংস্কৃতিক বিপ্লবের সময় কারারুদ্ধ হওয়ার আগে তিনি তিয়ানমা ফিল্ম স্টুডিওর মহাব্যবস্থাপক হিসাবে কাজ করেছিলেন। সময়ের শেষে তার পুনর্বাসনের পরে, তিনি ঐতিহাসিক চলচ্চিত্র  দা ফেং গে তিন বছর ব্যয় করেছিলেন, তবে রাজনীতির কারণে সেই চলচ্চিত্রটিও বাতিল হওয়ার পরে অবসর নিয়েছিলেন।

প্রারম্ভিক জীবন
চেন ১৯১০ সালের ২০ শে অক্টোবর সাংহাইতে জন্মগ্রহণ,  তাকে  শিশু হিসাবে পরিত্যক্ত করা হয়েছিল এবং পালক পিতা-মাতা দ্বারা দত্তক নেওয়া হয়েছিল।  যাইহোক, তিনি চার বছর বয়সে তার দত্তক পিতাকে হারান এবং তিন বছর পরে তার দত্তক মাও মারা যান। চেন তার চাচা, তার দত্তক পিতার ভাই দ্বারা বড় হয়েছিলেন॥ তিনি ১২ বছর বয়সে জিয়াংয়িন একটি বোর্ডিং স্কুলে ভর্তি হন এবং ১৯২৪ সালে সাংহাইয়ের চেংঝং মিডল স্কুলে ভর্তি হন। চেংঝংয়ে উচ্চ বিদ্যালয়ের ছাত্র হিসাবে, চেন চতুর্থ মে আন্দোলনের-পরবর্তী আধুনিক নাটকের উত্থান দ্বারা প্রভাবিত হয়েছিলেন।১৯২৮ সালে, তিনি সাংহাইয়ের তাশিয়া বিশ্ববিদ্যালয়ে (ইস্ট চায়না নরমাল ইউনিভার্সিটির পূর্বসূরী) ভর্তি হন, যেখানে তিনি আইরিশ নাট্যকার লেডি গ্রেগরি একটি নাটক দ্য রাইজিং অব দ্য মুন অনুবাদ, পরিচালনা এবং অভিনয় করেছিলেন। এটি ছিল নাটকটির প্রথম চীনা প্রযোজনা।

পুট ডাউন ইওর হুইপ

দ্বিতীয় চীন-জাপান যুদ্ধ

দ্বিতীয় বিশ্বযুদ্ধ এবং ১৯৪৯ সালের মধ্যে

তথ্যসূত্র

বহিঃসংযোগ

Chen Liting at the Chinese Movie Database

চীনা নাট্যকার
২০১৩-এ মৃত্যু
২০১০-এ মৃত্যু
চীনা ভাষার লেখা থাকা নিবন্ধ
সরলীকৃত চীনা ভাষার লেখা থাকা নিবন্ধ
মোঃ সোহরাওয়ারদী

মোঃ সোহরাওয়ারদী বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

প্রাথমিক জীবন
সোহরাওয়ারদী ১৯৭০ সালের ৫ ডিসেম্বর জন্মগ্রহণ করেন  তিনি ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেন।

কর্মজীবন 
সোহরাওয়ারদী ১৯৯৪ সালের ১৬ ই অক্টোবর  জেলা আদালতের আইনজীবী হয়।

১৯৯৬ সালের ২৯ সেপ্টেম্বর সোহরাওয়ারদী বাংলাদেশ সুপ্রিম কোর্টের হাইকোর্ট বিভাগের আইনজীবী হন।

২০১৪ সালের ২৩ অক্টোবর সোহরাওয়ারদী বাংলাদেশের সুপ্রিম কোর্টের আপিল বিভাগের আইনজীবী হয়।

২০১৫ সালের ১২ ফেব্রুয়ারি সোহরাওয়ারদী বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারক নিযুক্ত হন। ১৫ সেপ্টেম্বর সোহরাওয়ার্দীকে আন্তর্জাতিক অপরাধ ট্রাইব্যুনাল - ১ - এর বিচারক করা হয় ।

২০১৭ সালের ৮ ফেব্রুয়ারি সোহরাওয়ারদী বাংলাদেশ সুপ্রিম কোর্টের হাইকোর্ট বিভাগের স্থায়ী বিচারক নিযুক্ত হন। ২০ এপ্রিল বিচারপতি আনোয়ারুল হক ও বিচারপতি মো. শাহিনুর ইসলামের সমন্বয়ে গঠিত বেঞ্চ সৈয়দ মোহাম্মদ হোসেন ও মোহাম্মদ মোসলেম প্রধানকে বাংলাদেশের স্বাধীনতা যুদ্ধের সময় যুদ্ধাপরাধে জড়িত থাকার দায়ে মৃত্যুদণ্ড দেন ।

২০১৮ সালের নভেম্বরে সোহরাওয়ারদী এবং বিচারপতি তারিক উল হাকিম একটি আদেশ জারি করে বাংলাদেশ নির্বাচন কমিশনকে নজমুল হুদার গঠিত তৃণমূল বি এন পি - কে নিবন্ধিত করতে বলেন। ২০১৮ সালের ডিসেম্বরে সোহরাওয়ার্দী এবং বিচারপতি তারিক উল হাকিম বাংলাদেশ নির্বাচন কমিশনকে আগামী ৩১ ডিসেম্বর অনুষ্ঠিত হতে যাওয়া একাদশ জাতীয় সংসদ নির্বাচনে ময়মনসিংহ-১ আসনের জন্য আফজাল এইচ খানের প্রার্থিতা গ্রহণ করার নির্দেশ দেন।

তথ্যসূত্র

২০শ শতাব্দীর বাংলাদেশী আইনজীবী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের সুপ্রীম কোর্টের বিচারপতি
জীবিত ব্যক্তি
১৯৭০-এ জন্ম
সন্তোষ কুমার সেন

অধ্যাপক ডা.সন্তোষকুমার সেন ( ১৯১০–১৯৭৯) ছিলেন আন্তর্জাতিক খ্যাতিসম্পন্ন ভারতীয় বাঙালি শল্যচিকিৎসক। ১৯৪৬ খ্রিস্টাব্দে তিনিই প্রথম ভারতে হৃদপিণ্ডের শল্যচিকিৎসা করেন। দ্য অ্যাসোসিয়েশন অফ সার্জন অফ ইন্ডিয়া'র সভাপতি ছিলেন তিনি। তিনিই প্রথম ভারতীয় শল্যচিকিৎসক যিনি ইংল্যান্ডের রয়্যাল কলেজ অফ সার্জনসের ফেলো নির্বাচিত হন।

জন্ম ও প্রারম্ভিক জীবন 
সন্তোষকুমার সেন ১৯১০ খ্রিস্টাব্দের ২১ অক্টোবর দিল্লিতে জন্মগ্রহণ করেন। পিতা জে কে সেন। দিল্লিতে প্রাথমিক শিক্ষার পর, তিনি লাহোর থেকে মেডিসিনে স্নাতক হন এবং ভিয়েনায় যান। ১৯৩৬ খ্রিস্টাব্দে এম.ডি ডিগ্রি লাভ করেন। লরেঞ্জ বোহলার সহ অনেক বিখ্যাত সার্জনের অধীনে অস্ত্রোপচারের অনুশীলন করেন। এরপর বার্লিনে কিছুদিন স্যুরব্রুখের কাছে একসঙ্গে করে ১৯৩৭ খ্রিস্টাব্দে এডিনবার্গ যান এবং বছরেই রয়্যাল কলেজ অফ সার্জনস হতে এফ.আর.সি.এস হন।

কর্মজীবন 
১৯৩৮ খ্রিস্টাব্দে ভারতে ফিরে এসে তিনি নতুন দিল্লির আরউইন হাসপাতালে (বর্তমান লোক নায়ক জয় প্রকাশ নারায়ণ হাসপাতাল) অবৈতনিক শল্যচিকিৎসক হিসাবে কাজ শুরু করেন। আরউইন হাসপাতালে থাকাকালীন, তিনি মৌলানা আজাদ মেডিকেল কলেজ প্রতিষ্ঠায় সহায়তা করেন। সেখানে তিনি প্রথম অনারারি ফ্যাকাল্টি সার্জন এবং স্নাতকোত্তর অধ্যয়নের প্রধান হিসাবে দায়িত্ব পালন করেন। ১৯৪৬ খ্রিস্টাব্দে তিনিই প্রথম হৃদপিণ্ডের শল্যচিকিৎসা করেন। তিনি লেডি হার্ডিঞ্জ মেডিক্যাল কলেজের লেকচারার, আরউইন হাসপাতালের মেডিকেল সুপারিনটেন্ডেট ও দিল্লির অ্যাডিশনাল সিভিল সার্জন হিসাবেও কর্মরত থাকেন। ১৯৪৭ খ্রিস্টাব্দে ভি পি চেস্ট ইনস্টিটিউটে লেকচারার পদে নিযুক্ত হয়ে আমৃত্যু তার সঙ্গে যুক্ত থাকেন। সিলভার জুবিলি টিউবারকিউলোসিস হসপিটালের অবৈতনিক শল্যচিকিৎসক ছিলেন। ১৯৫৫ খ্রিস্টাব্দে চাকরি ছেড়ে নিজে নার্সিংহোম স্থাপন করেন। দিল্লির বিভিন্ন হাসপাতাল, চিকিৎসা প্রতিষ্ঠানের সঙ্গে নানাভাবে যুক্ত ছিলেন। দিল্লির সার্জিক্যাল সোসাইটির প্রতিষ্ঠাতা সদস্যদের অন্যতম ছিলেন, বিশ্বের প্রাচীনতম মেডিকেল অ্যাসোসিয়েশন- দিল্লি মেডিকেল অ্যাসোসিয়েশনের সভাপতির দায়িত্ব পালন করেছিলেন। তিনি ১৯৫৯ খ্রিস্টাব্দে 'দ্য অ্যাসোসিয়েশন অফ সার্জনস অফ ইন্ডিয়া'র সভাপতি হিসাবেও দায়িত্ব পালন করেন। তিনি ১৯৫৯ সালে অ্যাসোসিয়েশন অফ সার্জনস অফ ইন্ডিয়ার সভাপতি হিসেবেও দায়িত্ব পালন করেন।

সম্মাননা 
ভারত সরকার অধ্যাপক ডা. সন্তোষকুমার সেনকে ১৯৬২ খ্রিস্টাব্দে দেশের তৃতীয় সর্বোচ্চ বেসামরিক পুরস্কার পদ্মভূষণে ভূষিত করে।

পারিবারিক জীবন ও জীবনাবসান 
ড. সন্তোষকুমার সেন এক মহিলা চিকিৎসক সীতাকে বিবাহ করেন। তাদের এক ছেলে এবং দুই মেয়ে ছিল। ড. সেন ১৯৭৯ খ্রিস্টাব্দে প্রয়াত হন।

তথ্যসূত্র

১৯১০-এ জন্ম
১৯৭৯-এ মৃত্যু
চিকিৎসায় পদ্মভূষণ প্রাপক
রাম নারায়ণ চক্রবর্তী

রাম নারায়ণ চক্রবর্তী (১৯১৬-২০০৭) ছিলেন একজন ভারতীয় ফাইটোকেমিস্ট, বিজ্ঞানী এবং প্রাক্তন ইন্ডিয়ান ইনস্টিটিউট অফ এক্সপেরিমেন্টাল মেডিসিন (বর্তমান ইন্ডিয়ান ইনস্টিটিউট অফ কেমিক্যাল বায়োলজি) এর পরিচালক, যিনি ঔষধি রসায়ন বিজ্ঞানে তাঁর অবদানের জন্য পরিচিত।  ১৯১৬ সালে জন্মগ্রহণ করেন, তিনি কলকাতা বিশ্ববিদ্যালয় থেকে ডিএসসি ডিগ্রি অর্জন করেন এবং ইন্ডিয়ান ইনস্টিটিউট অফ এক্সপেরিমেন্টাল মেডিসিনের পরিচালক হওয়ার আগে কলকাতা স্কুল অফ ট্রপিক্যাল মেডিসিনের অধ্যাপক এবং ডেপুটি ডিরেক্টর হিসেবে কাজ করেন। তার গবেষণাগুলি ঔষধি গাছের গবেষণায় সহায়তা করেছে বলে জানা গেছে এবং তার দ্বারা প্রকাশিত বেশ কয়েকটি নিবন্ধের মাধ্যমে নথিভুক্ত করা হয়েছে।    তিনি রয়্যাল সোসাইটি অফ কেমিস্ট্রির একজন সভ্য এবং ইন্ডিয়ান ন্যাশনাল সায়েন্স একাডেমির একজন নির্বাচিত ফেলো ছিলেন।  বিজ্ঞানে অবদানের জন্য ভারত সরকার তাকে ১৯৭২ সালে তৃতীয় সর্বোচ্চ বেসামরিক সম্মান পদ্মভূষণে ভূষিত করে।  

তিনি ৩১ মে ২০০৭ সালে ৯১ বছর বয়সে মারা যান। পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ (পিজিআইএমইআর) চক্রবর্তীর সম্মানে একটি বার্ষিক বক্তৃতা, অধ্যাপক আর এন চক্রবর্তী মেমোরিয়াল বক্তৃতা প্রতিষ্ঠা করেছে।

তথ্যসূত্র 

 ১৯১৬-এ জন্ম
২০০৭-এ মৃত্যু
পশ্চিমবঙ্গের বিজ্ঞানী
২০শ শতাব্দীর ভারতীয় রসায়নবিদ
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় জৈব রসায়নবিদ
ভারতীয় জাতীয় বিজ্ঞান একাডেমীর সভ্য
বিজ্ঞান ও প্রকৌশলে পদ্মভূষণ প্রাপক
মো. খায়রুল আলম

মো. খায়রুল আলম বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

প্রাথমিক জীবন
আলম ১৯৭১ সালের ১৫ নভেম্বর জন্মগ্রহণ করেন। তিনি ব্যাচেলর অফ ল এবং মাস্টার অফ ল সম্পন্ন করেন।

কর্মজীবন
১৯৯৭ সালের ৩ মার্চ আলম জেলা আদালতের এবং ১৯৯৭ সালের ৩০ অক্টোবর হাইকোর্ট বিভাগের আইনজীবী হন।
আলম ২০১৮ সালের ৩১ মে হাইকোর্ট বিভাগের অতিরিক্ত বিচারক নিযুক্ত হন। জুলাই মাসে আলম এবং বিচারপতি এ বি এম হাসান বাদল ফারাজির জামিনের আবেদন খারিজ করে দেন , যিনি ভারতে হত্যার দায়ে দোষী সাব্যস্ত হয়ে যাবজ্জীবন কারাদণ্ডে দণ্ডিত হয়েছিলেন এবং বাকি সাজা ভোগ করার জন্য তাকে বাংলাদেশে ফিরিয়ে আনা হয়েছিল। ডিসেম্বর মাসে আলম এবং বিচারপতি এ বি এম হাসান ২০১৮ সালের বাংলাদেশের সাধারণ নির্বাচনে জামায়াতে ইসলামীর ২৫ জন রাজনীতিবিদের দাঁড়ানোর পথ প্রশস্ত করেন। আওয়ামী লীগ প্রার্থী ও জাতীয় পার্টির প্রার্থীর আবেদনের প্রেক্ষিতে ইলিয়াস আলীর স্ত্রী তাহসিনা রুশদির লুনা এবং বাংলাদেশ জাতীয়তাবাদী দলের এম রশিদুজ্জমান মিল্লাতের প্রার্থিতার ওপর স্থগিতাদেশ জারি করেন আলম ও বিচারপতি এ বি এম হাসান। একজন অবসরপ্রাপ্ত সরকারি কর্মচারী হিসেবে লুনাকে নির্বাচনে দাঁড়ানোর আগে তিন বছর অপেক্ষা করতে হয়েছিল এবং মিল্লাতকে এর আগে একটি দুর্নীতির মামলায় দোষী সাব্যস্ত করা হয়েছিল।

২০১৯ সালের জুলাই মাসে আলম ও বিচারপতি জে বি এম হাসান ঢাকা জল সরবরাহ ও পয়ঃনিষ্কাশন কর্তৃপক্ষকে নিরাপদ পানীয় জল সরবরাহের নির্দেশ দেন।

২০২০ সালের ৩০ শে মে রাষ্ট্রপতি মোহাম্মদ আবদুল হামিদ আলমকে হাইকোর্ট বিভাগের স্থায়ী বিচারক নিযুক্ত করেন । ২০২০ সালের আগস্টে আলম এবং বিচারপতি জেবিএম হাসান দুই পুলিশ অফিসার - পুলিশ সুপার মুস্তাফিজুর রহমান এবং মোহাম্মদ মীজানুর রহমান শেলীর বিরুদ্ধে ব্যবস্থা নেওয়ার আবেদন প্রত্যাখ্যান করেন , যারা ফেসবুকে মেজর সিনহা মোহাম্মদ রাশেদ খান হত্যা মামলার এক সাক্ষীর বিরুদ্ধে প্রযুক্তিগত কারণে নেতিবাচক মন্তব্য করেছিলেন । সেপ্টেম্বরে বিচারপতি জে বি এম হাসান এবং মো. আলম বাংলাদেশ বিমান বাহিনী ও বাংলাদেশ রাইফেলসের প্রায় ১২০০ জন কর্মীর মধ্যে যাদের মর্যাদা বাতিল করা হয়েছিল , তাঁদের মধ্যে ১২০ জনের স্বাধীনতা সংগ্রামীর মর্যাদা বাতিল করে সরকারি আদেশের ওপর ছয় মাসের স্থগিতাদেশ জারি করেন ।
২০২৩ সালের ফেব্রুয়ারিতে আলম এবং বিচারপতি নাইমা হায়দার একটি রায় জারি করে ঘোষণা করেন যে , শিক্ষা প্রতিষ্ঠানগুলি শিক্ষার্থীদের ভর্তি ফর্মে তাদের বৈবাহিক অবস্থা প্রকাশ করতে বাধ্য করতে পারে না ।

তথ্যসূত্র

১৯৭১-এ জন্ম
বাংলাদেশী আইনজীবী
বাংলাদেশের সুপ্রীম কোর্টের বিচারপতি
জীবিত ব্যক্তি
মাদারীপুর আহমদিয়া কামিল মাদ্রাসা

মাদারীপুর আহমদিয়া কামিল স্নাতকোত্তর মাদ্রাসা ঢাকা বিভাগের মাদারীপুর জেলার সদর উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৪৯ সালে পখীরা দরবার শরীফের পীর মাওলানা নুর মোহাম্মদ কর্তৃক প্রতিষ্ঠিত হয়। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে পরিচালিত হয় আর ফাজিল ও কামিল স্তর ইসলামি আরবি বিশ্ববিদ্যালয় কর্তৃক পরিচালিত হয়। মাদ্রাসার বর্তমান অধ্যক্ষের নাম মোহাম্মাদ আমিনুল ইসলাম। এই মাদ্রাসার সভাপতির দায়িত্ব পালন করেন পখীরা দরবার শরীফের পীর। মাদ্রাসার বর্তমানে ৪১ জন শিক্ষক-কর্মচারী ও ৯০০ জন শিক্ষার্থী রয়েছে। মাদ্রাসার পুরো ক্যাম্পাস ১ একর ২২ শতাংশ জমির উপরে অবস্থিত।

ইতিহাস 
মাদ্রাসার প্রতিষ্ঠাতা মাওলানা নুর মোহাম্মদ ছারছিনা দরবারের পীর আল্লামা নেছারুদ্দিনের খেলাফত প্রাপ্ত পীর ছিলেন। তিনি তার হাতে বাইয়াত গ্রহণ করে নিজ এলাকায় ইসলামি শিক্ষা বিনির্মাণের প্রচেষ্টা চালান, তিনি পখীরা দরবার শরীফ প্রতিষ্ঠা করেন এবং আড়িয়াল খাঁ নদীর তীরে মহিষের চর গ্রামে মাদ্রাসাটি প্রতিষ্ঠা করেন। মাদ্রাসাটি প্রতিষ্ঠার পরে ১৯৮৪ সালে নদী ভাঙ্গনের কারণে অড়িয়াল খাঁ নদীর গর্ভে বিলীন হয়ে যায়। এরপরে প্রতিস্থাতার একজন মুরিদ বর্তমানের কুকরাইল গ্রামে ১ একর ২২ শতাংশ জমি দান করেন, এবং এই জমির উপরে মাদ্রাসাটি পুনঃস্থাপিত হয়। বর্তমানে মাদ্রাসাটি মাদারীপুর সদর উপজেলার শহীদ আব্দুস সাত্তার সড়কের কুকরাইল গ্রামে অবস্থিত।

২০২২ সালে শাহ সুফি নুর মোহাম্মদ (রহ.) ভবনের চারতলা বিশিষ্ট নতুন ভবনের উদ্বোধন করা হয়, উদ্বোধন করেন এমপি শাজাহান খান।

শিক্ষা কার্যক্রম 
মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। এছাড়াও এই মাদ্রাসার বহু শিক্ষার্থীরা উচ্চ শিক্ষার জন্য বাংলাদেশের বিভিন্ন বিশ্ববিদ্যালয়ে ভর্তির সুযোগ পেয়ে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে।

মাদ্রাসাটি ২০০৬ সালে সংশোধনী আইন অনুসারে কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধীনে পুনরায় অধিভুক্তি লাভ করে।

তথ্যসূত্র
২০২২–২৩ লা লিগা

২০২২–২৩ লা লিগা, যেটি স্পনরশিপ সংক্রান্ত কারণে লা লিগা সান্তান্দের নামেও পরিচিত, ছিল স্পেনীয় লা লিগার ৯২ তম আসর। স্পেনীয় ফুটবল প্রতিযোগীতার সর্বোচ্চ এই আসরটি ১২ অগাস্ট ২০২২ তারিখে শুরু হয় এবং ৪ জুন ২০২৩ তারিখে শেষ হয়। রিয়াল মাদ্রিদ ছিল লা লিগার পূর্ববর্তী আসরের চ্যাম্পিয়ন, যারা সে মৌসুমে রেকর্ড ৩৫ তম শিরোপা জয় করে।

১৪ মে ২০২৩ এস্পানিওলের বিরুদ্ধে ৪-২ গোলে জয়ের পর বার্সেলোনা চারটি ম্যাচ বাকি রেখেই চ্যাম্পিয়নশিপ নিশ্চিত করে যেটি ছিল ক্লাবটির ২৭তম লীগ শিরোপা এবং ২০১৮-১৯ মৌসুমের পর প্রথম।

দলসমূহের স্টেডিয়াম এবং অবস্থান

লিগ টেবিল

ফলাফল

মৌসুমের পরিসংখ্যান

গোল
মৌসুমের প্রথম গোল: এজেকুয়েল আভিলা ওসাসুনার হয়ে  সেভিয়ার বিপক্ষে (১২ অগাস্ট ২০২২)
মৌসুমের শেষ গোল: আদ্রিয়ান এমবারবা আলমেরিয়ার হয়ে এস্পানিওল এর বপিক্ষে (৪ জুন ২০২৩)

সর্বোচ্চ গোলদাতা

সর্বোচ্চ গোলে সহায়তাকারী

জামোরা ট্রফি 
লা লিগায় ম্যাচপ্রতি সর্বনিম্ন গোল হজম করা গোলরক্ষককে মার্কা কর্তৃক জামোরা ট্রফি প্রদান করা হয়। এই ট্রফি পেতে হলে একজন গোলরক্ষকে কমপক্ষে ৬০ মিনিট করে ২৮ টি ম্যাচ খেলতে হয়।

হ্যাটট্রিক

৪ : ম্যাচে মোট চারটি গোল করেছেন

শৃঙ্খলা

খেলোয়াড়
 সর্বোচ্চ হলুদ কার্ড: ১৪
  ফেদে সান এমেতেরিও (কাদিস)
  অস্কার গিল (এস্পানিওল)
 সর্বোচ্চ লাল কার্ড: ৩
  ফ্লোরিয়াঁ লেজেউঁ (রায়ো ভায়েকানো)
  হেরমান পেসেলা (রিয়াল বেতিস)
  ইসাক কারসেলিয়েন (কাদিস)
  লুইস ফেলিপে (রিয়াল বেতিস)
  মার্কোস আকুনিয়া (সেভিয়া)
  পাপা গুয়ে (সেভিয়া)

দল
 সর্বোচ্চ হলুদ কার্ড: ১২১
 মায়োর্কা
 সর্বোচ্চ লাল কার্ড: ১৫
 রিয়াল বেতিস
 সর্বনিম্ন হলুদ কার্ড: ৬৮
 রিয়াল মাদ্রিদ
 সর্বনিম্ন লাল কার্ড: ২
 রিয়াল সোসিয়েদাদ

তথ্যসূত্র

লা লিগার মৌসুম
উদ্ধৃতি শৈলীতে স্পেনীয় ভাষার উৎস (es)
সাদাত আবুল মাসুদ

জাস্টিস সৈয়দ সাদাত আবুল মাসুদ (১৯ ফেব্রুয়ারি ১৮১৫ - ৩ জানুয়ারি ১৯৯১) ছিলেন একজন ভারতীয় আইনজীবী, বিচারক এবং কলকাতা হাইকোর্টের প্রাক্তন বিচারপতি, যিনি অস্থায়ী প্রধান বিচারপতি হিসাবে অবসর নেন।  তিনি কাসু ব্রহ্মানন্দ রেড্ডির নেতৃত্ব গঠিত চার সদস্যের ভারতের ষষ্ঠ অর্থ কমিশনের অন্যতম বাঙালি জজ সদস্য ছিলেন।  ২০১২ খ্রিস্টাব্দের মার্চ মাসে বাংলাদেশ সরকার তাকে মুক্তিযুদ্ধে সহায়তাকারী হিসাবে  ফ্রেন্ডস অফ লিবারেশন ওয়ার সম্মান প্রদান করে।  ১৯৮৫ খ্রিস্টাব্দেভারত সরকার সমাজসেবার জন্য তাকে দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত করে।

জন্ম ও প্রারম্ভিক জীবন
সৈয়দ সাদাত আবুল মাসুদের জন্ম ১৯১৫ খ্রিস্টাব্দের ১৯ ফেব্রুয়ারি  ব্রিটিশ ভারতের অবিভক্ত বাংলার অধুনা হাওড়া জেলার আজানগাছি। পিতা অবিভক্ত বাংলার কলকাতা হাইকোর্টের প্রধান বিচারপতি স্যার সৈয়দ নাসিম আলি। ১৯৩০ খ্রিস্টাব্দে কলকাতার ভবানীপুর মিত্র ইনস্টিটিউশন থেকে বৃত্তিসহ ম্যাট্রিক, ১৯৩৪ খ্রিস্টাব্দে দর্শনশাস্ত্রে অনার্স নিয়ে বি.এ এবং ১৯৩৬ খ্রিস্টাব্দে এম.এ পাশ করে ব্যরিস্টারি পড়তে ইংল্যান্ড যান। ১৯৩৯ খ্রিস্টাব্দে দ্বিতীয় বিশ্বযুদ্ধ শুরু হলে তিনি পড়া শেষ না করে দেশে ফিরে আসেন এবং কলকাতায় আইন পড়া সমাপ্ত করেন। লন্ডনে হিটলার কর্তৃক বোমা বর্ষের জন্য ১৯৪১-৪২ খ্রিস্টাব্দের ব্যারিস্টারি পরীক্ষা দিল্লিতে অনুষ্ঠিত হয় এবং তার ফল ১৯৪৪ খ্রিস্টাব্দে প্রকাশিত হয়।

কর্মজীবন
ব্যারিস্টারি পরীক্ষার ফল বের হবার আগেই তিনি এ.আর.পি'তে স্টাফ অফিসার পদে চাকরি নেন। ফল প্রকাশের পর চাকরি ছেড়ে কলকাতা হাইকোর্টে প্রাকটিশ শুরু করেন। এর পাশাপাশি তিনি ১৯৪৬ খ্রিস্টাব্দ হতে ১৯৬২ খ্রিস্টাব্দ পর্যন্ত সন্ধ্যায়  কলকাতা বিশ্ববিদ্যালয়ে আইনের অধ্যাপনা করেন। ১৯৬৪ খ্রিস্টাব্দে তিনি হাইকোর্টের জজ নিযুক্ত হন। ১৯৫৪ খ্রিস্টাব্দে প্রধানমন্ত্রী জওহরলাল নেহরুর নেতৃত্বে দেড় মাস চীন ভ্রমণ করেন। ১৯৬০ খ্রিস্টাব্দ হতে ১৯৭২ খ্রিস্টাব্দ পর্যন্ত তিনি বিশ্বভারতীর কোষাধ্যক্ষ ছিলেন। এরপর ১৯৭২ খ্রিস্টাব্দে কাসু ব্রহ্মানন্দ রেড্ডির নেতৃত্বে চার সদস্যের অর্থ কমিশন গঠিত হলে আবুল মাসুদ বাঙালি জজ সদস্য হিসাবে কমিটিতে অন্তর্ভুক্ত হন। ১৯৭৭ খ্রিস্টাব্দে তিনি কলকাতা হাইকোর্টের অস্থায়ী প্রধান বিচাপতি হয়ে ওই বছরেই অবসর গ্রহণ করেন।

দেশ-বিদেশের নানা গুরুত্বপূর্ণ প্রতিষ্ঠানের সঙ্গে যুক্ত ছিলেন তিনি। ১৯৭৮ খ্রিস্টাব্দে আমেরিকায় নিকারাগুয়ার স্বাধীনতার জন্য যে কনফারেন্স হয় তার সভাপতিত্ব করেন। ১৯৮১ খ্রিস্টাব্দে তিনি রাস্ট্রসংঘের মানবাধিকার বিশেষজ্ঞ কমিটির সহ-সভাপতি নির্বাচিত হয়ে তিনি তিন বৎসর জেনিভায় অতিবাহিত করেন। ১৯৮৪ খ্রিস্টাব্দে সিমলা ইনস্টিটিউট অফ অ্যাডভান্সড স্টাডিজের সহ-সভাপতি হন।

সম্মাননা
 ১৯৮৫ খ্রিস্টাব্দে ভারত সরকার সমাজসেবার জন্য তাকে দেশের তৃতীয় সর্বোচ্চ বেসামরিক পুরস্কার পদ্মভূষণ প্রদান করে।
 ২০১২ খ্রিস্টাব্দে বাংলাদেশ সরকার ৪১ বৎসর আগে দেশের মুক্তিযুদ্ধে অসামান্য অবদানের জন্য যে শতাধিক বিদেশী বন্ধুদের সম্মাননা প্রদান করে, তিনি অন্তর্ভুক্ত হন। সম্মাননাটি তাকে মার্চ মাসে মরণোত্তর দেওয়া হয়।

ব্যক্তিগত জীবন ও জীবনাবসান 
সৈয়দ সাদাত আবুল মাসুদ তাহেরা মাসুদকে বিবাহ করেন। তাদের এক কন্যা ও দুই পুত্র।  ১৯৮২ খ্রিস্টাব্দে তিনি হজ ব্রত সমান করেন এবং ১৯৮৪ খ্রিস্টাব্দে বাগদাদে জিয়ারত করেন। তিনি ১৯৯১ খ্রিস্টাব্দের ৩ জানুয়ারি কলকাতায় প্রয়াত হন।

তথ্যসূত্র

১৯১৫-এ জন্ম
১৯৯১-এ মৃত্যু
হাওড়া জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় বিচারক
কলকাতা উচ্চ আদালতের বিচারক
পাবলিক অ্যাফেয়ার্সে পদ্মভূষণ প্রাপক
রমজান মিয়া

রমজান মিয়া একজন ব্রিটিশ অভিনেতা, মডেল, নৃত্যশিল্পী এবং বাংলাদেশী বংশোদ্ভূত টেলিভিশন ব্যক্তিত্ব। মিয়া একজন মডেল হিসাবে বিনোদন শিল্পে তার কর্মজীবন শুরু করেন এবং পরে অভিনয়ে যোগ দেন।  তিনি ঘোস্ট স্টোরিজ, রকেটম্যান, ডিজনির আলাদিন, এভরিবডিস টকিং অ্যাবাউট জেমি, এবং এনোলা হোমস ২- এ অভিনয় করার জন্য পরিচিত।

প্রারম্ভিক জীবন 
রমজান মিয়া ইংল্যান্ডের লুটনে জন্মগ্রহণ করেন। তার বাবা-মা বাংলাদেশ থেকে এসেছেন। তিনি সঙ্গীত থিয়েটার এবং নৃত্যে বার্ড কলেজ থেকে প্রশিক্ষণ নিয়েছিলেন এবং ২০১৬ সালে স্নাতক হন।

কর্মজীবন 

মিয়া ৭ বছর বয়সে শিশু অভিনেতা হিসাবে বাংলা নাটকে তার অভিনয়ে আত্মপ্রকাশ করেন। তিনি ১৫ বছর বয়সে নাটোক্সে অভিনয় থেকে বিরতি নিয়েছিলেন এবং তার একাডেমিক বিষয়গুলিতে মনোনিবেশ করেছিলেন। তিনি তার জিসিএসই শেষ করার পর আবার অভিনয় শুরু করেন।  তিনি লিগ্যাসি (২০১৫), নাকা (২০১৭), ঘোস্ট স্টোরিজ (২০১৭), দ্য ডেভিলস হারমনি (সানড্যান্স ২০২০-এ একটি শর্ট ফিল্ম বিজয়ী), রেইনড্যান্স ২০২০ (লন্ডন ক্রিটিক সার্কেল ২০২০-এ সেরা ব্রিটিশ শর্ট ফিল্ম), এবং এভরি'বিআই (২০২০) টক, এবং  জ্যাম-এর সম্পর্কে বিভিন্ন চলচ্চিত্রে অভিনয় করেছেন। 

তিনি রকেটম্যান (২০১৯) এবং আলাদিন (২০১৯) ছবিতে নৃত্যশিল্পী হিসেবেও কাজ করেছেন।  মিয়া একটি কমেডি চলচ্চিত্র বার্বির কাস্টের একটি অংশ, যেখানে তিনি একজন দক্ষিণ এশীয় কেনের ভূমিকায় অভিনয় করেন। 

তিনি ১৭ বছর বয়সে তার মডেলিং ক্যারিয়ার শুরু করেন, ল'ওরিয়াল, বস, পল স্মিথ, বুলগারি, ডিওর, জি স্টার র, রিভার আইল্যান্ড এবং লেভি'স-এর জন্য মডেলিং করেন।  তিনি ফ্রেঞ্চ কানেকশন, গেস, সুপারড্রি, বার্টন, অ্যাবারক্রম্বি অ্যান্ড ফিচ এবং এএসওএস-এর মতো পোশাকের ব্র্যান্ডের সাথেও কাজ করেছেন।  ২০১৮ সালে, তিনি একজন বাংলাদেশী পুরুষ মডেল হিসাবে লন্ডন ফ্যাশন উইকের জন্য কাজ করেছিলেন।  তিনি আইস টুডে, স্টাইল ক্রুজ, আইডি এবং কাল্ট ম্যাগাজিনের মতো ম্যাগাজিনের প্রচ্ছদে রয়েছেন এবং গ্রাজিয়াতে প্রদর্শিত হয়েছেন। 

ফিল্ম এবং মডেলিংয়ে কাজ করার পাশাপাশি মিয়া টেলিভিশনেও হাজির হয়েছেন। তিনি ২০১০ সালে দ্য অ্যাপ্রেন্টিস ইউকে- এর একটি পর্বে মডেল ছিলেন। তিনি এসএএস: রগ হিরোস (২০২২), হাউজ অফ দ্য ড্রাগন (২০২২), কুইজ (২০২০), এবং কর্নার সপ শো (২০১৯) এর মতো টিভি সিরিজেও উপস্থিত হয়েছেন।  তিনি ২০২২ সালে বিবিসি'র স্ট্রিক্টলি কাম ড্যান্সিং বলিউড পিস-এ প্রধান অতিথি হিসেবে অভিনয় করেছিলেন

ব্যক্তিগত জীবন 

তার অভিনয় এবং মডেলিং ক্যারিয়ারের পাশাপাশি, মিয়া বিনোদন শিল্পে অন্তর্ভুক্তি এবং বৈচিত্র্যের পক্ষেও একজন উকিল।  তিনি মিডিয়াতে দক্ষিণ এশীয় অভিনেতাদের প্রতিনিধিত্বের অভাব সম্পর্কে কথা বলেছেন এবং রঙিন অভিনেতাদের জন্য আরও সুযোগের পক্ষে কথা বলেছেন।  তিনি বাংলাদেশে একটি ইংরেজি সিনেমা/সিরিজে কাজ করার আগ্রহ প্রকাশ করেছেন।  তিনি দ্য মিক্সের একজন দূত, তরুণদের জন্য একটি ডিজিটাল সহায়তা পরিষেবা৷

পুরস্কার 

 বছরের সেরা পুরুষ মডেল: ২০২২ ব্রিটিশ বাংলাদেশি ফ্যাশন এবং লাইফস্টাইল অ্যাওয়ার্ডস 
 হ্যালো! ম্যাগাজিন রাইজিং স্টার ২০২২

আরও দেখুন 
ব্রিটিশ বাংলাদেশী
ব্রিটিশ বাংলাদেশী ব্যক্তিদের তালিকা

তথ্যসূত্র

১৯৯৩-এ জন্ম
জীবিত ব্যক্তি
যুক্তরাজ্যের নাগরিকীকৃত নাগরিক
বাংলাদেশী মুসলিম
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
বার্ড বিশ্ববিদ্যালয়ের প্রাক্তন শিক্ষার্থী
ডেভিন রেন্স

ডেভিন ফাবিয়ান ইয়াইরো রেন্স (; জন্ম: ১৮ জানুয়ারি ২০০৩; ডেভিন রেন্স নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।

২০১৭ সালে, রেন্স নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় তিন বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
ডেভিন ফাবিয়ান ইয়াইরো রেন্স ২০০৩ সালের ১৮ই জানুয়ারি তারিখে নেদারল্যান্ডসের লেলিস্টাডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রেন্স নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৮ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। ২০১৭ সালের ১৮ই ডিসেম্বর তারিখে তিনি প্রীতি ম্যাচে ইংল্যান্ড অনূর্ধ্ব-১৫ দলের বিরুদ্ধে ম্যাচে নেদারল্যান্ডস অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের নেদারল্যান্ডস অনূর্ধ্ব-২১ দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

২০০৩-এ জন্ম
জীবিত ব্যক্তি
ওলন্দাজ ফুটবলার
ফুটবল রক্ষণভাগের খেলোয়াড়
এএফসি আয়াক্সের খেলোয়াড়
নেদারল্যান্ডসের আন্তর্জাতিক যুব ফুটবলার
নেদারল্যান্ডসের অনূর্ধ্ব-২১ আন্তর্জাতিক ফুটবলার
নেদারল্যান্ডসের আন্তর্জাতিক ফুটবলার
ফুটবল ফুলব্যাক
ইয়ং আয়াক্সের খেলোয়াড়
আসোচাৎসিওনে স্পোর্তিভা রোমার খেলোয়াড়
এরস্টে ডিভিজির খেলোয়াড়
এরেডিভিজির খেলোয়াড়
ইতালিতে প্রবাসী ফুটবলার
সিএএফএ নেশন্স কাপ

সিএএফএ নেশন্স কাপ হল মধ্য এশীয় ফুটবল অ্যাসোসিয়েশন (সিএএফএ) কর্তৃক আয়োজিত আন্তর্জাতিক ফুটবল প্রতিযোগিতা যাতে মধ্য এশিয়ার দেশগুলি অংশগ্রহণ করে।

ইতিহাস
প্রতিযোগিতাটি প্রথমে তাসখন্দ শহরে ২০১৮-এর অক্টোবরে অনুষ্ঠিত হওয়ার কথা ছিল। যদিও তা বাস্তবায়িত হয়নি।

২০২৩ সালের মার্চ মাসে, এটি ঘোষণা করা হয়েছিল যে ২০২৩ সালের জুন মাসে তাসখন্দ এবং বিশকেক শহরে ছয়টি সদস্য সমিতির জন্য সিনিয়র পুরুষদের টুর্নামেন্টের উদ্বোধনী সংস্করণ শুরু হবে, সাথে দুটি আমন্ত্রিত অতিথি দল: রাশিয়া এবং একটি অনির্ধারিত এশিয়ান দল। যাইহোক, টুর্নামেন্টের উদ্বোধনী সংস্করণের সূচনা আবার সন্দেহের মধ্যে পড়েছিল যখন এটি এপ্রিল ২০২৩-এর প্রথম দিকে রিপোর্ট করা হয়েছিল যে ইরান, উজবেকিস্তান, রাশিয়া এবং ইরাক পরিবর্তে ২০২৩ সালের জুনে একটি চার-দেশের টুর্নামেন্টে অংশ নেবে।

১৫ এপ্রিল রাশিয়ার প্রত্যাহারের খবর আসলেও কর্মকর্তাগণ রাশিয়ার সাথে আলোচনায় উদ্যোগী হয়। ১৮ এপ্রিল, জানা যায় যে ইরান, তাজিকিস্তান, উজবেকিস্তান, কিরগিজস্তান, তুর্কমেনিস্তান এবং আফগানিস্তানের সদস্য সমিতির পাশাপাশি আমন্ত্রিত অতিথি রাশিয়া এবং অন্য একটি এশীয় দেশ উদ্বোধনী সিএএফএ চ্যাম্পিয়নশিপে অংশ নেবে, জুন মাসে তাসখন্দ এবং বিশকেকে টুর্নামেন্টটি অনুষ্ঠিত হবে। পরে রাশিয়ার প্রত্যাহারের খবরটি সত্য বলে ঘোষিত হয়।

অন্য এশীয় দেশ হিসেবে প্রথমে থাইল্যান্ডকে আমন্ত্রিত করা হলেও তারা রাজি না হলে ওমান আমন্ত্রিত অতিথি দল হিসেবে অংশ নেয়।

ফলাফল

দলসমূহের পারফরম্যান্স

সর্বকালের পয়েন্ট তালিকা

 আমন্ত্রিত দেশ

আরও দেখুন
নৌরুজ কাপ
ইএএফএফ ই-১ ফুটবল চ্যাম্পিয়নশিপ
সাফ চ্যাম্পিয়নশিপ
এএফএফ চ্যাম্পিয়নশিপ
ডব্লিউএএফএফ চ্যাম্পিয়নশিপ
এএফসি এশিয়ান কাপ

তথ্যসূত্র

বহিঃসংযোগ
সিএএফএ প্রতিযোগিতাসমূহ  – অফিসিয়াল ওয়েবসাইট, the-cafa.com 

সিএএফএ নেশন্স কাপ
চ্যাম্পিয়নশিপ
২০২৩-এ এশিয়ায় প্রতিষ্ঠিত
এবিএম সুমন

এবিএম সুমন একজন বাংলাদেশী মডেল ও অভিনেতা। মডেলিং এ জনপ্রিয়তা অর্জনের পরে ‘অচেনা হৃদয়’ চলচ্চিত্রে অভিনয়ের মাধ্যমে তিনি চলচ্চিত্রে পদার্পন করেন। সুমন দীর্ঘদিন অস্ট্রেলিয়ায় বসবাস করে ২০১১ সালে অস্ট্রেলিয়া থেকে ঢাকায় আসেন। ২০১৩ সালে "মেঘের কোলে রোদ" নামের একটি টেলিফিল্মে অভিনয় শুরু করেন।

চলচ্চিত্রের তালিকা

চলচ্চিত্র

ধারাবাহিক

তথ্যসূত্র

বহিঃসংযোগ 

 
 

বাংলাদেশী অভিনেতা
বরিশাল জেলার ব্যক্তি
১৯৮৪-এ জন্ম
জীবিত ব্যক্তি
নওরোজ কাপ

নওরোজ কাপ () হল উজবেকিস্তান ফুটবল অ্যাসোসিয়েশন কর্তৃক আয়োজিত পুরুষদের আমন্ত্রণমূলক একটি আন্তর্জাতিক ফুটবল প্রতিযোগিতা।

২০২২ সালে উজবেকিস্তানের নামাঙ্গনে এটি অনুষ্ঠিত হয়েছিল।

ফলাফল

২০২২
 সবকটি ম্যাচ মার্কাজাই স্টেডিয়াম, নামাঙ্গন, উজবেকিস্তানে খেলা হয়েছিল।

সর্বোচ্চ গোলদাতা:   এলদোর শোমুরোদোভ (৪ গোল; ১টি হ্যাটট্রিক)

তথ্যসূত্র

বহিঃসংযোগ
 

পুরুষদের আমন্ত্রণমূলক আন্তর্জাতিক ফুটবল প্রতিযোগিতা
এশিয়ার আন্তর্জাতিক ফুটবল প্রতিযোগিতা
সিএএফএ প্রতিযোগিতাসমূহ